經數: 一八八四

經名: 註華嚴法界觀門

頁數: 六九一

上	欄

時遍攝無□思之

七攝入無□門

謂彼一切望於一法反上也. 故名義皆殊.

亦有兩對

以入他卽是攝他入卽前遍. 攝卽前容. 以

多望一無多可遍. 故云入也. 無多可容. 故云

攝也

故一切全入一中之時卽令彼一還復在自一

切之內同時無□思之多入一時. 還攝所

入之一. 在我能入多內. 如九鏡入彼一鏡中

時. 卽攝彼一鏡. 還在能入九鏡之內. 同時

交互. 故云無□

又由攝他卽是入他反上能入爲能攝也

故一法此是所攝

全在一切中時彼多攝之

還令一切是能入也

□在一內一是所入

同時無□思之謂九各攝一. 在己中時. 九

卽同入彼一鏡內也

八交涉無□門六七二門. 約一多互望. 能

所義別. 故有遍容攝入之殊. 今此多能攝一

入一. 卽此一亦能攝多入多. 卽能卽所. 卽攝

卽入. 卽一卽多. 一切一時溥收無□. 故云交

涉. 謂交相1關涉也

謂一法望一切有攝有入通有四句雖似八

句. 二二合故. 問旣總上二門. 何得但2云攝

入不言遍容. 答前約一多相望義別. 故分

二門名殊. 今同時互卽. 故遍卽是入. 容卽是

攝. 若更開遍容四句. 卽文義成重. 若句句云

中	欄

攝容一切. 遍入一切等. 卽文句繁雜. 故但云

攝入. 卽是遍容也. 問若一多相卽. 何得此還

標云一望一切. 後門云一切望一. 答雖且擧

一爲首. 而亦同時□互. 故釋中初句一望一

切云攝入. 次句一切望一云攝入. 三卽一望

一. 四卽一切望一切. 文昭然也. 二門且相

對. 各擧一例. 其實一一□互自3具. 故第十

門總之名溥融也. 然二門義不重者. 至後門

當示

謂一攝如擧東鏡爲能攝也. 同時卽爲能

入及所攝. 是下一入字也. 此能入卽彼所攝.

此能攝卽彼所入. 彼謂一切也. 故上釋云. 卽

能卽所. 卽攝卽入. 卽一卽多矣

一切如擧九鏡爲所攝也. 同時卽爲所入

及能攝. 便是後擧一切4字. 一一例上反之

一入5則上能攝之一. 同時便爲此能入及

所攝也

一切卽上所攝. 同時便爲此所入及能攝

也. 故以兩句爲一句. 據此句. 以一望多. *□

合云遍容. 不合云攝入. 今由此門一一反覆

相卽故. 6□互無□也

一切攝一正是上一入一切也

一切入一正是上一攝一切也. 文勢一一

反上釋之

一攝一一入一如東鏡攝彼西鏡入我東鏡

中時. 卽我東鏡便入彼西鏡中去

一切攝一切一切入一切圓滿常如此句.

但以言不頓彰. 故假前三句. 三句皆遍也

同時交參無□同時具如上釋

下	欄

九相在無□門我攝餘法在他法中. 他又

攝餘法在我法中. 此彼互在. 故云相在也

謂一切望一以一切7在初者. 反於第八. 其

實亦一望一切. 乃至四句

亦有入有攝亦有四句此與前句不同. 前

但此彼同時攝入. 今則欲入彼時. 必別攝餘

法. 帶之將入彼中. 發起重重無盡之勢也

攝一入一上一是所攝. 下一是所8入. 二皆

是所. 則顯上必別有能攝之法爲主. 本文恐

句中雜鬧難會. 故略之也. 餘三句亦然. 且此

句者. 應云一能攝一入一. 如東鏡能攝南鏡.

帶之將入西鏡之中. 卽東鏡爲能攝能入. 南

爲所攝. 西爲所入也. 此卽釋迦世尊攝文殊

菩薩入普賢中也. 直擧一切佛爲能亦得

攝一切人一如東鏡攝餘八鏡. 帶之將入

西鏡中時. 卽東鏡爲能攝能入. 八鏡爲所攝.

西鏡爲所入也. 則一佛攝一切佛. 一切衆生.

帶之同入一衆生中. 都以九鏡及一切佛. 爲

能亦得

攝一入一切如東鏡攝南鏡. 將入八鏡中

也. 或九鏡皆攝東鏡. 將入九鏡中也

攝一切入一切此中正明諸法互相攝入.

一時圓滿重重無盡也. 前三句. 且趣擧其一.

令漸次見其義用. 論其諸法交涉相在. 卽以

同時. 今現見鏡燈但入一燈當中之時. 卽鏡

鏡中一時各有多多之燈. 無先後也. 卽諸佛

菩薩六道衆生. 不有卽己. 有則一刹那中. 便

徹過去未來現在十方一切凡聖中也

同時交參無□前三句都在第四中. 名同

經數: 一八八五

經名: 註華嚴經題法界觀門頌卷上

頁數: 六九二

上	欄

時也

十溥融無□門

謂一切及一溥皆同時更互相望八九. 互

闕一也

一一具前兩重四句溥融無□溥融八九.

令各各一時頓具. 故云一一具前兩重四句.

然1則亦總融前九. 前九展轉相由. 故不出一

及一切. 互相望故. 前九又不頓顯. 故此攝令

同一刹那. 旣總別同時卽重重無盡也

準前思之且準八九二門思之者. 據第八

門. 初句云一攝一切. 一入一切者. 且明我之

自一攝他一切時. 此一卽復單己入他一切.

未言帶所攝一切. 復將入他一切. 第九門云.

我攝一入一等者. 但明所攝所入. 又不明一

與一切. 一一互望. 皆爲能攝能入. 今若合二

門. 令一望多時. 卽多望一. 同時一一各具能

所者. 卽成兩重四句. 初以一法爲能攝入. 一

對四句. 所攝入者. 一一法攝一入一. 此是

八中第三句. 全與九中初句合也. 二一法攝

一切入一. 此是八中初句上半. 第三句下半.

與九中次句合也. 三一法攝一入一切. 此是

八中第三句上半. 初句下半. 與九中第三句

合也. 四一法攝一切入一切. 此是八中初全

句. 與九中第四句合也. 次以一切法爲能攝

入. 一一對四句所攝入者. 一一切法皆攝一

入一. 此是八中次全句. 與九中初句合也. 二

一切法皆攝一切入一. 此是八中末句上半.

次句下半. 與九中次句也. 三一切法皆攝

一入一切. 此是八中次句上半. 末句下半. 與

中	欄

九中第三句合也. 四一切法皆攝一切入一

切. 此是八中全末句. 與九中末句合也. 如是

二門交絡配屬. 卽重重無盡. 主伴互融之門

割開也. 將此十門. 遍配一切法義. 方成十玄

之義. 若但將此十以配於十玄. 卽文勢別也

令圓明顯現稱行境界無障無□深思之令現

在前

注華嚴法界觀門(終)

2註華嚴經題法界觀門頌引

徐呂取韻切忌道著

歸德法雲○掃比丘琮湛撰幷集解

竊以. 觀門深旨厥號溥融. 滿分幽宗□乎法

界. 玄寂不動. 塵塵而淨國純眞. 靈鑒隨緣. 念

念而佛心證覺. 毛端雖隘. 容多刹而彌寬. 心

數旣玄. 統群集而靡異. 斯□

曼殊示跡撮□精微. 密老闢關善施樞□. 門

有廣狹之□. 妙略方開. □投深淺之能. 玄通

可運. 然則諸師章□已備. 奈宗敎而互虧. 苟

非奪席高流. 孰能禪觀通曾. □有夷門廣智

大師. 具無□辯德總持門. 宗說兼通. 詞翰俱

美. 造通玄記. □備摘葉尋枝. 述妙伽陀. 特示

良駒鞭影. 言中綱要. 撮盡性海之波瀾. 句內

幽玄. 閃出禪門之眼目. 丹靑拱手. 那知花綻

眞容. 露柱嫌伊. 莫比棺舒妙足. 行因智立. 王

老○Ｃ苦心. 甛月藉指窺駑□馬. 外癡內□

下	欄

生頭尾上. 顚拈倒用而左右逢源. 春日漸長.

平常合道而縱橫得妙. 疑根截斷. 南泉□指

庭花. 觀智孤明. □老休言□茗. 逢場作戱. 註

雅頌而訓童蒙. 更效□眉自述引而添醜拙.

箋文旣就典示初機. 同道賢余別通一線. 賞

夷門之風月. 淸徹自心. 入法界之重玄. 匪涉

他境. 混融明暗妙解□途. 拔溺乘舟俱游性

海. 時正大元年歲次甲申仲冬望日記

華嚴七字經題法界觀三十門頌

卷上

夷門山廣智大師本嵩述

師本京人也. 始聽華嚴大經深通玄奧. 終歷

諸祖禪林洞明宗旨. 於神宗元□六年甲子

罷參隱嵩. 少間無盡居士響師德. 於元祐戊

辰歲. 謹率群賢邀師入京. 請講此觀. 被禪敎

二種學徒. 造通玄記三卷. 剖文析義映古奪

今. 述七字經題幷三十觀門頌. 紀綱經觀節

要. 顯出禪門眼目. 天覺群賢皆展卷而時時

聽之. 大異其辯耳. 乃輒出疏帖. 强請出世住

開封夷門大刹. 又奏特賜廣智大師佳號. 後

住報本禪寺而終焉

大方廣佛華嚴經   旋塔之偈

大從來無比□. 滿口道不及謂. 華嚴性海

一字全收. 法界義天亦從斯出. 且道這箇字

向甚□處收攝. 向甚□處流出. 若人明得. 非

但海墨書而不盡. 亦乃識無住之本. 苟或未

經數: 一八八五

經名: 註華嚴經題法界觀門頌卷上

頁數: 六九三

上	欄

然. 豈[&FFFF]#入海算沙也

大嘆上體大. 獨存. 起下絶相包遍

包含法界森羅萬象總在其中

絶去來非中外三世十方何處可覓

爲三際師作四生宰三世信賢聖果稟之證

眞師摸也. 十方胎卵濕化依之逐妄主宰也

蕩然豈有無歷劫何成壞放蕩沙界不屬有

無. 歷塵劫來何曾成壞

任是僧繇妙筆. 那邊下手圖繪世間無限

丹靑手. 到此都盧□不成

波斯失□夜明珠走向江邊□□蟹抛□甛

桃樹. 延山覓醋梨. 波斯者別寶人也. 如看大

經不悟最初大字. 一向尋行數墨. 恰似失□

驪珠. 返尋□蟹之目. 以當明珠. 是深可傷也.

敢問夷門. 如何是大. 下云

□石人冷笑. 大音希聲

方隨緣眞德相. 觸目盡昭彰

方嘆上純眞相大. 起下依正萬差

大矣汪洋性海沖虛大矣. 隨緣波相汪洋

耳鼻舌色聲香六根六塵. 總十二處

或肥或瘦若短若長肥瘦短長諸相. □無

異而差別

中外大昭昭古今常堂堂堂十方三世萬像齊

彰

四聖六凡列派染淨正報. 羅列分派

刀山劍樹分光器界依報區分光像. 依正

二報攝一切法

三幅曉風楊柳路一竿春色杏花牆會得唯

心萬像空. 頭頭盡露眞消息

中	欄

看開眼合眼. 眞境無間

廣繁興妙用. 應物無私

廣嘆上難思. 用大起下. 隨機有準

靈然浩蕩靈機赴感. 隨類昭然. 浩浩蕩蕩.

其量無涯

悟心源開寶藏心源者. 流注無窮. 寶藏者.

含藏衆妙. 能悟能開. 是善巧智用也

隨高隨下無偏無黨道物智平. 體絶憎愛

海印發光輝海印者. 定名也. 猶海晏淸萬

像俱現. 心光定光物無不見. 如印印物文體

皆現. 大經賢首品云. 或有刹土無有佛於彼

示現成正覺. 乃至云. 衆生形相各不同. 行業

音聲亦無量. 如是一切皆能現. 海印三昧威

神力. 科云. 圓明海印. 正報大用所依也

微塵含萬像善財讚喜目夜神曰. 我於所

經處悉見諸微塵. 一一微塵中各見微塵刹.

觀云. 如一微塵其相不大而能容攝無邊法

界. 由刹等諸法不離法界. 是故俱在一塵中

現. 依報體空用也. 然依正相容義有六句. 一

依內現依. 謂塵含世界. 二正內現正. 謂毛端

含衆生念念等. 三正內現依. 謂毛端世界塵

塵等. 四依內現正. 謂塵含佛及衆生. 五依內

現正依. 謂塵中見佛菩薩及世界等. 六正內

現依正. 謂毛孔中現刹土幷四聖六凡等. 然

一塵毛爲能含遍者. 具有三義. 一有力. 二爲

主. 三具非一非異義. 謂一塵毛與理非一故.

不壞一塵一毛之小相. 爲能含遍. 與理卽非

異故. 方能含遍也. 世界等法無力爲所含遍

也. 淸□云. 圓至功於頃刻. 觀佛境於塵毛

下	欄

□忽雲起南山須臾雨傾北□賢首品云.

大海龍王游戱時. 普現諸處得自在. 興雲充

遍四天下. 其雲種種莊嚴色. 閻色提雨淸淨

水. 微細悅澤常應時. 長養衆花及果藥. 成熟

一切諸苗稼. 乃至龍王自在悉能作. 而身不

動無分別. 淸□云. 龍王大用不同德. 又雲門

垂語云. 古佛與露柱相交. 是第幾機. 衆無語.

自代云. 南山起雲北山下雨. 且道是何用也.

大師下云

王婆街□弄□□露柱□嫌無伎倆竿頭絲

線從君弄. 不犯淸波意自殊. 斯則無用之用.

用不涉功

□泥牛吼月. 齒冷牙寒

佛滿分覺者. 具足十身

佛嘆上妙覺. 果大起下. 眞應難分

光含慧日謂佛說法先放身光. 後展慧照

破暗除疑. 故慧如日

朗重昏二十六根本隨惑障等. 佛慧盡能

除之. 如破重昏

開□密□者. 非器不傳. 密者. 隨機有受. 唯

佛一人能開能示

或則談經修多羅經藏也. 隨三乘人契機

合理. 演說法也

或時說律毘尼四分律藏等. 謂調伏三業

不合造惡等. 不言論者. 菩薩造也

譬如優曇花時時乃一出此□希有. 佛將

出世. 此花先開. 表瑞應也

跋提槨示雙趺跋提者. 此云泥連. 或云金

水. 是河名也. 謂佛示壽七十九歲. 說法四十

經數: 一八八五

經名: 註華嚴經題法界觀門頌卷上

頁數: 六九四

上	欄

九年. 度人無量. 末後至拘尸城邊泥連河側

娑羅雙樹下. 右脅累足寂然而逝. 人天聖衆

莫不大慟. 乃以白[&FFFF]#香油塗之. 纏塗已畢. 內

金銀鐵三重棺槨之中. 諸天神等咸獻香薪.

積若高山. 將赴□毘. 是時大迦葉波在耆□

□山大石窟中. 見諸異相乃謂衆曰. 佛今捨

我入大涅槃. 遂將五百弟子趨步而至. 方禮

足已. 如來出示雙趺. 而說偈言. 我法最長子.

是名大迦葉. 阿難勤精進. 能斷一切疑. 偈畢

收足. 金棺自擧高七多羅樹. □城數□還至

本處. 諸天奉火皆不能然. 自化火光三昧而

自焚之. 得舍利八斛四斗. 遍周沙界起塔供

養. 斯則是入涅槃相也

雪嶺蘆芽穿膝謂佛爲太子時. 年一十九

歲. 時淨居天人於□[&FFFF]#前□而報曰. 出家時

至. 勿戀深宮. 太子遂圖遊四門賞翫花果. 因

見生老病死而大厭惡. 夜夢諸瑞. 時方三更.

淨居天王率八部等空中旋□. 時四天王各

捧馬足踰城而出. 初到檀特山. 脫珍御衣. 身

披鹿皮. 自除紺髮. 乃師阿藍迦藍. 習不用處

非想之定. 經三年知非究竟. 次至鬱頭藍弗

處. 修非想非非想定. 又經三年知非亦捨. 後

乃往詣雪山. 假以苦行兼降魔外. 現種種相

調伏衆生. 容鵲巢於頂上. 掛蛛網於眉間. 蘆

芽長於膝中. 白□生於口畔. 又經六載. 二

月八日. 於夜後分明星現時. 示成正覺. 號天

人師. 時年三十. 此成道相也. 大經五十九說

妙覺果有十種相. 一住天相. 二示沒相. 三入

胎相. 四住胎相. 五初生相. 六在家相. 七出家

中	欄

相. 八成道相. 九轉輪相. 十入涅槃相. 然諸

敎言八相成道此又言十. 何者端的. 下云

要會老胡端的處西域記說. 蔥嶺東有胡

國. 至五印土數萬餘里. 非佛生處. 此方凡外

相習. 呼佛爲西胡人也. 然華嚴經如來名號

品云. 此娑婆世界有百億四天下. 如來於彼

有百億萬種種名號. 令諸衆生各別知見而

爲說法. 今大師順俗呼佛爲老胡. 有何不可

一二三四五六七去一拈七. 言端語的. 恁

□會得絶爾情識. 故佛言. 是法非思量分別

之所能解. 所以僧問洞山. 如何是佛. 山云. 麻

三斤. 僧問法眼. 如何是佛. 眼云. 汝是慧超.

自餘答佛例皆如此. 與大師此語好本多同

何也. 不見道. 懷州牛膝靑州[&FFFF]#. 到底輸他出

處精. 夷門下云

收收得龜毛. 失□□角

華普賢萬行. 德若敷榮

華嘆上眞流行大. 起下契果深因

萬[&FFFF]#千□三千威儀. 八萬細行

香遠布天涯眞流行滿三千界. 實願香騰

百萬州

居文殊地向普賢家行因解生似地. 能證

極果如家

昔沼五莖施徒勞記釋迦案本行經說. 佛

於第二阿僧祇劫修行時. 爾時有城. 名曰蓮

花. 城中有王名降怨. 彼國有大菩薩. 名曰然

燈. 出家成佛時. 降怨王虔心迎請供養然燈.

王○城外十二由旬禁斷諸花不令私賣. 王

皆自買以供如來. 彼國雪山有一梵志仙人.

下	欄

名曰珍寶. 有一弟子. 名曰雲童. 法號善慧. 於

彼衆中而爲上首. 所有仙法皆學已畢. 童子

辭師赴無遮會. 得金錢五百欲送於師. 至蓮

花城見城嚴麗. 因問於人. 何故如斯. 人乃報

曰. 王請然燈如來作大供養. 童子聞已□躍

歡喜. 遂捨金錢. 於一女處買得優□羅花五

枝. 供養然燈佛. 時佛入城. 散佛頂上. 以願力

故變成花蓋. 隨佛行住. 佛以神力化一方泥.

童子見之布髮而掩. 復作是念. 願得如來踏

我身過. 若不蒙記我終不起. 如來旣至履之

而過. 止諸徒衆皆不令踏. 佛與授記. 汝於來

世當得作佛. 號釋迦牟尼. 十號具足. 與我無

異矣. 今夷門推之. 從始發心合於本覺成究

竟位. 顯自功圓不從他得. 故曰. 徒勞記矣

靈雲見處鹵莽玄沙特地週遮鹵莽者. 輕

薄不用心也. 莊子云. 君爲正焉勿鹵莽. 治民

勿易滅裂矣. 昔福州靈雲山志勒禪師. 久依

大[&FFFF]#祐禪師. 一日因見桃花忽然悟道. 以一

偈呈於[&FFFF]#山曰. 三十年來尋劍客. 幾逢葉落

又抽枝. 自從一見桃花後. 直至如今更不疑.

[&FFFF]#山曰. 從緣悟入永無退失. 汝善護持. 時玄

沙聞擧乃云. 諦當甚諦. 當敢保老兄未徹在.

故號週遮. 是宛轉未許之義也

會得南泉親的旨  南泉願禪師. 因與陸亘

大夫坐次. 大夫曰. 肇法師也甚奇特. 解道天

地與我同根. 萬物與我一體. 南泉以手指庭

前一株花云. 大夫時人見此一株花如夢相

似也

東村王老賣甛瓜當行中買賣.  不許外人.

經數: 一八八五

經名: 註華嚴經題法界觀門頌卷上

頁數: 六九五

上	欄

知. 噫時人皆道王老賣瓜. 以因行花得佛滿

果. 或云. 王老是南泉. 常自呼爲王老師. 切莫

錯會. 何則. 南泉○大夫. 鶯吟堤畔柳. 以手指

庭花. 蝶舞樹頭春. 恐人不領. 又出王老賣瓜

絶情之語. 若更不明夷門亡

合合取唇皮. □較Ｃ子

嚴權實俱通. 因果兩嚴

嚴嘆上能嚴智大. 起下更互通依

因果相兼運普賢萬行因花. 嚴遮那十身

滿果. 故曰相兼也

智爲鉤行作簾權實二智導物冥眞. 如廉

得鉤收卷. 有則理事二行妙合天眞. 如門得

廉遮魔外. 故斯乃明能嚴因. 行下明所嚴果

德也

長空雲起雲喩如理智. 空比法身也

錦上花添花喩如量智. 錦比報身也

一輪晃秋夜千派落寒蟾月喩智也. 秋夜

比法身也. 千派類報身善應群器. 斯則現自

他受用. 是理量雙融智

淨穢樓閣重疊二十重華藏世界. 染淨區

分. 百萬億佛國莊嚴. 樓閣無盡. 二種依報更

互通依種種相容. 故曰重疊也

聖凡影像交參四聖六凡. 若燈影像交互

相參同時包遍. 此明二種正報也. 李長者云.

依正二報身土交參. 上二句明混融無□智

也

若人欲了箇中意苦者苦兮甛者甛會得舌

根知味者. 黃連甘草盡圓通

知衆妙之門. 於斯顯矣

中	欄

經體則聲名句文. 義乃貫攝常法

經嘆上一乘敎大. 起下圓別幽深

萬古芳馨正法一千年. 像法一千年. 末法

一萬年盡末法數. 故曰萬古. 聲敎流傳. 如香

遠騰也

花得線[&FFFF]#凋零西天佛敎. 呼之爲線. 取貫

花作纓絡. 不失墮義. 此方儒典稱經. 取經緯

相織爲義. 其理頗同也

塵中剖出華嚴五十一偈云. 如有大經卷.

量等三千界. 在一微塵內. 一切塵悉然. 有一

聰慧人. 淨眼悉明見. 破塵出經卷. 普饒益衆

生. 佛智亦如是. 遍在衆生心. 妄想之所纏. 不

覺亦不知. 諸佛大慈悲. 令其除妄想. 如是乃

出現. 饒益諸菩薩. 淸□云剖微塵之經卷. 念

念果成

言下惺惺且如□陳那五比丘等. 初聞佛

於鹿野苑中說法. 悟四諦人空. 皆證阿羅漢

果. 圭峰云. 一言之下心地開通. 一軸之中義

天朗耀. 自餘聞經悟道之者. 不可具引也

四流波浪息十地品云. 欲流有流無明流.

見流. 相續起心. 漂流苦海. 難得出離. 今聞圓

音頓悟心源. 湛然凝寂不隨四流. 是息生死

之波浪矣

六國得安寧謂迷時於六根境內各有一類

心心所法. 識於自境之內取捨無休. 如國有

賊不得安靜. 今則因經證性達妄全眞. 根境

不偶識魔自消. 似國無賊故得安寧矣

這□朝看暮轉因指見月何妨時戱. 指端

悟敎. 通眞豈□. 隨流看轉. 如有僧問藥山云.

下	欄

和尙尋常誡人不令看經. 何故□自看耶. 山

云我要遮眼. 是此意也

休更拔楔抽釘二執二障於眞理中. 若釘

楔在於木內. 難以除之. 今旣聞經解悟. 執障

俱消更說甚□轉凡成聖. 古德云. 道泰不傳

天子令. 時淸休唱太平歌

昨夜長天吼霹靂金剛推倒望州亭泥牛哮

吼誰是知音. 然則大經圓音. 若霹靂震於乾

坤. 無聲之聲. 似泥人推倒華亭. 這般穿鑿一

場好笑. 且道如何是此一卷經. 大師云

□句□呈機. 堪悲堪笑

□七字經題. 一喝歷然

□嘆上現量機大. 起下三根獲益

無知枯燮不得大經. 何異朽木

臭形骸皮□骨不妨道著. 永嘉云. 深嗟□

憧頑皮□. 大經云. 譬如生盲不見日月光. 亦

爲作饒益. 頌下根人也

精進冥冥半明半暗

恍恍惚惚謂中根人. 乍聞大經說. 初發心

時便攝五位而成正覺. 暫爾聞熏. 足不放光.

三圓十地. 語驚凡聽理出常情. 恍惚驚疑. 若

存若忘. 性莫能決定也

金烏暘谷生玉[&FFFF]#咸池沒金烏急玉□速.

不可展事見夷門也. 然雖如是. 扶桑國有山.

號曰暘谷. 取日出貌也. 咸者周易卦也. 兌上

艮下矣. 象曰. 山上有澤咸. 今夷門意取日沒

西山澤也. 又日出結上二根獲益. 起下上根

頓證矣. 經云. 譬如日光出現時. 先照山王天

餘山. 後照高源及大地. 而日未始有分別. 月

經數: 一八八五

經名: 註華嚴經題法界觀門頌卷上

頁數: 六九六

上	欄

沒者. 比上根悟理難以傳受韜其光耳. 故下

云

且恁遲駑遲□. 休話俊鷹俊□且恁者. 不

盡之辭也. 駑□者. 蹇人鈍馬也. 喩上智通明

大經玄奧. 又悟祖域幽宗. 罕遇知音. 不能傳

授. 故且混俗佯癡佯鈍說. 甚□如鷹似□之

俊. 到此一筆句下. 淸□云. 調高格寡. 唱極應

希. 難得其人也

大方廣佛華嚴經打破無明山鬼窟一丸療

衆病. 不假藥方多. 若不得後語前話難圓然.

而如是一法普益三機. 其在玆焉. 故感應傳

云. 聞七字之功德不墮修羅. 念一偈之殊○

脫離地獄. 又恁□去也. 畢竟合如何. 夷門

云

斬利刀斬斷俱忘像. 千古令人愛作家. 山

野云. 儉

修大方廣佛華嚴法界觀門有三重撮略本

章精義. 豈敢妄. 如穿鑿義曰. 修者. 止觀熏習

造詣也. 止觀者. 能入之法也. 妙絶諸緣曰止.

幽靈獨耀曰觀. 因名止觀. 果名定慧. 止爲觀

體. 觀爲止用. 以此兩法雙融照無盡之妙境

也. 熏習者. 正明其修也. 造詣者. 修之趣也.

用止觀二法熏習其心. 成造入之妙行. 大方

廣佛華嚴者. 所依經也. 下七字. 能依觀文也.

大方廣所證法也. 佛華嚴者. 能證人也. 大者.

體也. 諸佛衆生之心體也. 方廣者. 卽體之相

用也. 佛者. 果人也. 華嚴. 因人也. 華喩普賢

萬行. 嚴卽文殊大智. 大智爲主運於萬行. 嚴

大方廣而成佛果也. 法界者. 所觀三重妙境

中	欄

也. 總該萬有統唯一眞. 更無別法但一心耳.

謂一心有軌持故. 名之爲法. 有性分故復立

界名矣. 眞心不變自體曰持. 隨緣成德曰軌.

成事差別曰分. 體空同一曰性. 故知法界卽

心之義用也. 觀者. 能觀淨慧也. 情盡見除也.

情謂識情. 通諸妄心. 見謂推心. 總目諸見. 謂

顚倒推心乖背正理. 今都除之. 方可契合三

重妙境也. 門者. 卽能詮之敎. 此八九紙之文

也. 兼所詮義. 是觀智所遊履之門也. 有三重

者. 除事法界也. 謂事不獨立矣. 故法界宗中

無孤單法. 離理無事. 若獨觀之. 卽是情計之

境. 故今除之也. 若以六相釋此題者. 總者. 擧

體不分. 別者分總成別. 同者. 別別帶總. 異

者. 各談功能. 成者. 更互相資. 壞者. 各住自

位. 一一法上六相皆然. 又修者. 總貫一題.

爲悟入之先. 大者. 當體得名. 常遍爲義. 方者.

就法得名. 軌持爲義. 廣者. 從用得名. 包博爲

義. 佛者. 就人得名. 覺照爲義. 華者. 從喩得

名. 惑果嚴身爲義. 嚴者. 功用受稱. 資莊爲

義. 法界者. 從軌持性分得名. 交徹融攝爲義.

觀者. 攝境從心得名. 忘情了法爲義. 門者. 從

出入無擁得名. 能生妙智爲義. 有三重者

眞空觀第一. 於中略開四句十門. 揀情妄以

顯用也理事無□觀第二. 於中十門分別.

融事理以顯用也周遍含容觀第三. 於中

十門分別. 攝事事以顯玄也

眞空觀第一著語云. 題目分明. 好箇入路.

義曰. 揀非虛妄念愚曰眞. 揀非形□色相曰

空. 依一心體義用立名矣. 觀者. 無分別如理

下	欄

妙智也. 妄情了法攝境從心得名也. 絶相離

念不空之空. 玄寂獨存端第一. 此門行離相

之行. 運如理之智. 除斷空實色之情. 離能證

所證之見. 契實際之眞空. 具眞常之妙德. 有

斯次第行布. 略開四句十門. 旣然. 垂手入纏

不[&FFFF]#科分多段

一會色歸空觀鎔甁盆釵釧爲一金. 變乳

酪□醍作一味. 義曰. 融會緣生幻色歸於眞

空矣. 觀者. 能觀智也. 從所觀境得名. 或可所

歸空是體也. 觀是智用. 依主持業二種釋也.

下皆同此. 心通者. 可會可歸. 意閉者. 須遣須

除. 妄情久執難除. 故作四門分別矣

一揀斷空切忌錯認故須拮□. 然有夷門

所下之語. 此不合著語. 曲爲初學更代一轉

語. 亦不妨也. 義曰. 揀者. 通能所也. 下文皆

同. 擇去妄執存眞法也. 斯揀外道小乘人著

斷滅空病耳. 觀云. 一幻色不卽斷空. 是所揀

也. 以幻色卽眞空故. 是能揀法也. 下皆同

也

無物可斷本來寂滅此是夷門所下揀斷空

空空語. 意顯眞空外無斷滅空. 因妄計成. 物

本寂無. 無非眞空也. 故法華云. 諸法從本來.

常自寂滅相頌曰(下皆合有準此略之)

眞空不壞有就路還家. 有何不可. 此頌滅

色. 明空之病. 疏云. 如穿井除土出空要須滅

色. 中論云. 先有而後無. 是爲斷滅. 今簡易此

故云不壞有也. 論肇云. 豈待割宰以心通哉.

白樂天云. 不離妄有而得眞空矣

離色非眞空切忌話作雨□. 棄有著空有

經數: 一八八五

經名: 註華嚴經題法界觀門頌卷上

頁數: 六九七

上	欄

錯. 此頌離色明空之病. 疏云. 空在色外如

牆. 處不空牆外是空. 永嘉云. 棄有著空病亦

然還如避溺而投火矣

驚覺(去聲呼之)聲聞夢涅槃床上夢. 聞敎忽然

醒. 此頌著空斷滅之病. 謂此等人心外取法.

滅色明空. 執[&FFFF]#界等實有自體. 妄計未來諸

根境滅以爲涅槃. 便乃厭苦欣寂陸身滅智.

永同太虛取寂爲樂也. 故帝心禪師. 集大經

中眞空不壞幻有之義. 用驚趣寂聲聞□心

向大. 若不□心. 如作長夜之大夢耳. 何時而

覺寤矣. 疏二乘斷滅歸於涅槃

豁開外道蒙撥去無明□. 閃出舊精明. 此

頌凡外撥無因果之病耳. 心遊道外. 故曰外

道. 謂彼凡夫不知三界唯心萬形由業. 因果

不斷生死相續. 自計執云. 諸無因自然而有.

聚而爲有. 散而爲無. 神滅形離. 根無來報. 疏

云. 外道斷滅歸於太虛. 此二種人旣蒙法力.

□心決定兵隨印轉

有星皆拱北無水不朝東畢竟水潮滄海

去. 到頭雲覓故山歸. 此頌會色歸空. 如拱北

潮東無有不歸者也

轉面觀諸法都來一照中瞥然心自醒. 妄

計悉歸眞. 此頌聲聞外道□頭返[&FFFF]#. 前執斷

空盡歸眞空智照之中. 肇論云. 眞諦無[&FFFF]#馬

之遺. 般若無不窮之鑒也

二揀實色不知蹈破茄子. 一夜蝦Ｃ索命.

義曰. 謂凡夫執色實有自體. 以靑黃之相. 非

是眞空之理. 疏云. 以聞經說色空不知色性

空. 便執色相以爲眞空. 計色不忘. 故須揀也.

中	欄

觀云. 二實色不卽眞空. 實色是所揀. 以幻色

卽眞空. 故是能揀法也

物本寂然因計成有依他境寂遍計執而似

有. 古德云. 妄計因成執. 迷繩謂是蛇

鏡□元無影影虛顯鏡明水因有月方知淨. 天

爲無雲始見高. 此頌眞空中無實色也. 幻色

無體. 以顯眞空也

空中何有色本來無一物. 何假拂塵埃. 此

頌靑黃無體莫不皆空. 故云. 卽空眞理也. 然

疏中空有三義以破於色. 謂無邊義無壞義

無雜義. 顯世間虛空中尙無色法可存. 肉眞

空理中而有實色於中可存焉

有色爲迷盲一□在眼. 空花亂墜. 此頌以

靑黃之相. 非是眞空之理. 故云. 不卽空也. 揀

凡夫執色實有體在空中包含矣. 兼揀初心

菩薩計色相. 以爲眞空之病. 不揀二乘人. 彼

無此執也

了幻幻非幻糊□[&FFFF]#成人盡信. 秤鎚是鐵

我無疑. 此頌色法緣會所成. 如幻師術所成

像. 以智了知元無自體. 卽是眞空. 圓覺經

云. 幻滅滅故非幻不滅. 非幻者卽是眞空也

當生生不生石牛呑華岳. 木女産□兒. 此

頌幻色仗緣而生. 緣無自性生無生相. 雖生

不生也. 然幻生幻滅. 他豈然哉. 或有外疑云.

幻而非幻. 生而不生. 如何是非幻不生之的

旨. 故下云

終南的的旨日午打三更半夜日頭明. 不

識大疲極. 此頌不犯無生玄旨妙會非幻幽

宗. 帝心密顯雙融. 夷門傍通一線. 眞可謂語

下	欄

帶玄而無路. 舌頭談而不談. 終南者. 長安南

壽山名也. 帝心生居於此. 今擧起辨人. 故曰

終南也

三雙揀斷實兩岸蘆花色正[&FFFF]#. 一陣金風

暗除掃. 義曰. 前雖己揀約偏執而除之. 今則

雙遣以顯同時. 此以幻色卽不卽法. 揀去斷

空實色之情計訖. 觀云. 二實色不卽眞空. 實

色是所揀. 以幻色卽眞空故. 不卽斷空. 斷空

是所揀也

有無不計是非香絶二執旣遣. 那有能遣

爲是所遣爲非. 故曰冥絶也

休厭黑暗女莫憐功德天一念無私照. 憂喜

悉皆除. 此頌喩顯雙遣也. 涅槃經說. 有一女.

名曰功德天. 常在前行問人心宿. 人問之. 汝

何能也. 彼女答曰. 我所至處. 人民和合悉皆

歡喜. 人遂留矣. 說住未久. 又見一女在門外

立. 主人問曰. 汝何人也. 答曰. 我名黑暗. 亦

來心止. 主人曰. 汝何能也. 彼女答曰. 我所至

處. 令人憂怖全家不樂. 人曰. 爾去. 吾不用

汝. 女曰. 汝太愚也. 吾之妹在爾家. 我何不

往. 自從無始已來常相隨逐. 未常離也. 作是

語已卽入室矣. 是時宅主見女人入. 果然全

家哀哭憂苦也. 經意功德天喩人之愛生也.

黑暗女喩人之怖死也. 有智之者. 不憐不厭

悉[&FFFF]#憂喜. 此擧雙揀之妙肉也. 三祖云. 至道

無難. 唯嫌揀擇. 但莫憎愛. 洞然明白

無心一亦棄有智二俱捐兩頭撒開. 中間

放下. 此頌法合雙揀也無心者二乘人. 入陸

心定. 幷斷滅外道著空病也. 有智者. 計常凡

經數: 一八八五

經名: 註華嚴經題法界觀門頌卷上

頁數: 六九八

上	欄

夫. 幷初心菩薩著有病也. 旣是二執俱捨. 方

達三界唯心. 苟且不然. 看取. 夷門向下注脚

耳

風送和煙雨池開□Ｃ蓮雨滴千峰翠. 花

無一點塵. 此頌塵惑俱遣物物唯心. 純是眞

空更無他法耳. 法燈云. 岸柳含煙翠. 溪花帶

露鮮. 誰人知此意. 令我憶南泉

到頭只這是休要問南泉人有古今異. 道

無前後殊. 此頌達唯心之旨. 何必只在於前

人哉. 法燈云. 令我憶南泉. 目前實際. 同道方

知. 夷門云. 休要問南泉. 截斷葛藤自肯親切.

然二師擧南泉因緣. 花字頌中具引. 且如夷

門道只這是旨意如何爲當. 是指上風送池

蓮之詞. 爲復是奪人聲價也. 若定當得出. 便

見句□呈機劈面來. □迦羅眼絶纖埃. 苟或

未明只這之機. 顯理頌中全然漏豆也

四顯理塵垢盡時光始現. 心法雙亡性卽

眞. 義曰. 前斷實情境俱盡顯出一眞之理. 觀

云. 凡是色法必不異眞空. 以諸法必無性故.

是故幻色卽眞空. 故依他無性卽圓成矣

頭頭物物獨曜無私萬像光中獨露身. 唯

人自肯乃方親

雲散家家月昨夜色雲風掃盡. 一輪明月

滿山川此頌雲喩. 依他相虛前已除之. 今顯

理如月. 卽家家人人心地明白矣

情□處處彰情忘開正眼. 觸處見全眞. 此

頌遍計情除. 處處物物一眞獨露. 下云

曉風楊柳路春色杏花牆暑雨琴碁潤熏[&FFFF]#枕

簞□唯心的的旨. 物物露眞機. 此頌一眞

中	欄

之理. 處處昭彰也. 法燈云. 誰信天眞佛. 興悲

幾萬般. 蓼花開古岸. 白鷺立沙Ｃ. 露滴庭莎

長. 雲收溪月寒. 頭頭垂示處. 仔細好生看.

肇論云. 物我同根是非一氣潛微幽隱. 殆非

群情之所盡耳

無依無用處便是法中王諦觀法王法. 法王

法如是. 此頌無依者. 揀去斷實依他境也. 無

用者. 亡二執遍計情用也. 法王者. 三界依正

所歸之主也. 今正結顯緣幻色會歸眞空之

理也. 明證此理是法空之王矣. 若明空卽色

觀中獨王三界. 故曰法王. 次當辨矣

二明空卽色觀密移一步. 大地逢春. 義曰.

此辨眞空不異幻色也. 一一反上以成中道.

更無別義也. 然妙解者. □光返照不守虛凝.

擔板者. 只見一邊. 墮坑落塹. 曲爲擔板流. 重

宣四句偈也

一揀斷空前來雖點破. 疑情恐未消. 義曰.

前門約境. 此約心揀之. 然文勢相□成後二

門之義. 觀云. 一斷空不卽幻色. 斷空是所揀

也. 以眞空卽幻色. 是能揀法也

境空心寂言不頓彰色歸空已聞命. 空卽

色而願聞

色空空色難會色歸空猶易. 明空卽色尤

難. 此頌色空者. 前門以三義破色似易領解.

此門卽空爲色難可比肉. 亦難解會. 故曰明

空卽色難也

子細思量看事不厭細. 再思可矣. 此頌誡

會色歸空之人. 不令守空而住. 住則成斷空

之病. 與外道無異也. 故曰子細看耳

下	欄

外道計冥諦莫將堤岸柳. 喚作古巖松. 此

頌楞伽經云. 大慧. 或有外道. 有覺二十五眞

實作涅槃想. 謂彼敎中立二十五種諦理. 最

初一諦號爲冥性諦. 計以爲常. 皆二十五名

神我. 亦計爲常. 我思勝境冥性變卽. 二十三

諦爲我受用. 我旣受用. 爲境纏縛不得解脫.

我若不思冥諦不變. 旣無纏縛我卽解脫. 名

爲涅槃又楞嚴經云. 分別都無非色非空. 拘

舍離等昧爲冥諦也

聲聞趣涅槃只見錐頭利. 不見鑿頭方. 此

頌涅槃者. 此□滅度無爲圓寂三義. 爲二乘

人厭生死之苦受. 欣涅槃之寂樂. 捨有餘而

趣無餘. 昧本覺而成空病矣. □寂情深. 故成

不□病耳

只知雲□□不覺水漫漫徐六擔板. 只見

一邊. 此頌□□者. 雲行貌也. 漫漫者. 大水

行貌也. 謂小乘外道認小爲大. 以妄爲眞. 只

知其一也

月落[&FFFF]#□岸何人把釣竿身閑臨葦岸. 心

靜樂煙波. 此頌上句約境明空. 下句約人卽

色也. 如把釣笑人. 心心只在釣竿頭. 何落空

之有也. 肇論云. 諸家通第一義諦. 皆言. 廓

然空寂. 無有聖人. 乃至若無聖人. 知無者誰.

誰與道遊明空卽色. 妙解潛彰於斯顯然

二揀實色已除鼻上泥痕. 更遣心頭妄計.

義曰. 謂彼凡夫妄計色法實有自體情執難

忘. 故再揀耳. 觀云. 二眞空不卽實色. 實色是

所揀. 以眞空卽幻色故. 是能揀法也

空旣卽色何色之有眞旣成渠. 實渠何立

經數: 一八八五

經名: 註華嚴經題法界觀門頌卷上

頁數: 六九九

上	欄

水凍結成水心迷境界□法喩雙彰. 二妄

顯然. 此頌水仗朔風緣成. 心因妄境迷執. 二

俱無體. 是所揀也

水消元舊水心悟本無生法喩齊擧. 心境

全眞. 此頌妄水消而淸水現. 眞心悟而本無

生

□穢仍須鍊埋塵大寶. 須設治方. 此頌除

實色之情. 必假觀智之力. 去□內之石. 須重

重而鍊過可矣

眞金豈用肆一成眞金體. 不復重爲□. 此

頌喩聖人悟眞空之後. 不復再同凡夫見妄

色也. 然而如是我有試金石也. 須重驗過. 若

見十分色. 不設餘門矣. 理事門中要成器用.

數數入火. 又且何妨

一輪秋夜月何處不分明此夜一輪滿. 淸

光何處無. 此頌實色妄情雲盡圓明. 心月全

彰也. 處處分明. 皎然獨露

三雙揀斷實心境旣雙遣. 斷實一齊休. 義

曰. 前雖單揀遍計之情. 今顯同時. 故曰雙揀.

此以眞空卽不卽法. 揀去斷空實色之情計

訖. 觀云. 三斷空不卽幻色. 斷空是所揀. 以

眞空卽幻色故. 眞空不卽實色. 實色是所揀

也

彼此俱亡湛然寂靜二病旣○. 一體輕安

說有何曾有須知遠煙浪. 別有好思量. 此

頌法相宗. 佛言. 一切法無我. 一切法者. 略有

五種. 細而分之有一百名數. 一一有法於賴

耶脚下. 自有親生名言種子. 至如賴耶識等

亦從種生. 多談法相少談法性. 所談法性亦

中	欄

法相數. 如六無爲等乃至成佛. 皆從修因斷

障. 歷三僧祇轉識成智. 智爲能證. 二空眞理

爲所證也. 從此而學者. 多分計一切法實有.

自體成計常病者多矣. 佛說相敎爲始空病.

空病旣除有亦不眞. 意顯中道. 故云何曾有

言無未便無眼觀東南. 意在西北. 此頌破

相宗. 且如大般若經八十餘科名數. 皆是遣

執蕩相遮境明空. 說三性三無性. 至於佛德

言大空眞如. 金剛云. 凡所有相皆是虛妄. 若

見諸相非相卽見如來. 又云. 離一切諸相卽

名諸佛. 又般若心經中所離文中. 無世間(三科)

謂五[&FFFF]#十二處十八界. 及出世三科. 謂四諦

十二緣能證所證. 亦不可得也. 從此而學者.

多分計一切法空. 成斷滅病者多矣. 佛雖說

空法謂遣執有之計. 有執旣除空藥亦遣. 意

顯中道. 故云未便無也. 賢首國師判上二種

敎法. 未盡大乘至極之說. 爲大乘始敎

有無俱不計二邊純莫立. 中道不須安. 此

頌法性宗. 謂佛說終頓經等. 圓覺云. 有無俱

遣. 是則名爲淨覺隨順. 又法華涅槃會上. 呵

小讚大會權歸實. 三乘同會一佛乘. 五性皆

歸一佛性. 方盡大乘終實至極之說也. 然前

來隨機設敎. 爲破斷常之執. 今則二執旣遣.

中道雙融. 解眞空是不空之空. 達妙有是不

有之有. 故能有無不計妙解雙通. 旣成無功

之功. 決定功不虛棄

賞汝□中珠重賞之下必有勇夫. 此頌. 法

華云. 譬如强力. 轉輪聖王. 兵戰有功. 賞賜諸

物. 唯□中珠. 不以與之. 如有勇健能爲難

下	欄

事. 王解□中明珠賜之. 擧斯妙肉用明契中

道之深旨耳. 賢首判爲終敎. 方盡大乘至極

之說

覆庇貧和病揚□獨與孤煩惱海中爲雨

露. 無明山上作雲雷. 此頌. 無法財曰貧. 有惑

障曰病. 凡外病也專自利曰獨. 闕明導曰孤.

小乘病也. 是故至[&FFFF]#契中道妙理. 空有齊觀.

運悲智心設權實敎. 慈[&FFFF]#貧病. 智拔孤獨. 如

得輪王□珠. 普資一切也

□光歸去來始覺廢功夫當時不憚穿雲

路. 過後思量愁殺人. 此頌至聖出世爲一大

事因緣出現於世. 爲衆生緣熟而來. 衆生緣

盡而去. 非但如今. 歷劫已來爲斷常之流難

可化度. 曲設種種方便引導衆生. 令離諸著.

能事畢矣. 後入涅槃. 始覺利生廢其功夫耳.

或可多是來賢人通徹性相二宗. 妙達圓頓

一乘. 見權實方便多門. 仰歎先聖云廢□多

少功夫耶

四顯解功用不到不方圓. 言語不通非眷

屬. 義曰. 前門約境. 境相無實歸於眞空. 故云

顯理也. 此門約心. 心非斷滅不異幻色. 故云

顯解也. 觀云. 四眞空卽幻色故. 凡是眞空必

不異色. 非斷滅故

華嚴七字經題法界觀三十門頌卷上

經數: 一八八五

經名: 註華嚴經題法界觀門頌卷下

頁數: 七○○

上	欄

華嚴七字經題法界觀三十門頌

卷下

夷門山廣智大師本嵩述

空卽一切總莫動著動著頭角生. 落在第

二念. 今不動著. 妙解前生

阿誰無作用便是死了底漢. 猶棺槨中□

眼. 此頌人人分上言潑潑地皆有作用. 是顯

解也

作用復由誰看他家事忙. 且道承誰力. 此

頌人人無不承恩力. 指前顯理也. 今推解不

離理也

當處和根拔移花兼蝶至. 買石得雲饒. 此

頌卽理而生解. 理爲解本. 今顯卽理. 故曰和

根拔得也

渠濃由未知君子若似我. 一切法無差. 此

頌渠脅也. □我也. 南方時語也. 今嘆理智不

相離. 人人總不知. 目前空卽色. 遍界野雲

飛

虛空雲片片曠野草離離野花開似錦. [&FFFF]#

水湛如藍. 此頌眞空卽幻色而物物明矣. 法

燈云. 今古應無墜. 分明在目前. 片雲生晩谷.

孤鶴下遙天. 是此義也

早□燈是火飯熟已多時早知今日事. 悔

不愼當初. 此頌前會色歸空. 是影揀斷實之

情. 唯言顯理未云顯解也. 今此正揀情執遍

計. 影揀依他境空. 悟此解心不離前理大似.

不知燈元是火. 空忍飢腸耳

中	欄

三空色無□觀大海從魚躍. 長空任鳥飛.

義曰. 空是眞空. 不□幻色. 色是幻色. 不□眞

空. 故曰無□. 此則約能觀之智有無雙照. 約

所觀之境眞俗雙融. 不二而二. 以顯色空. 二

而不二. 明其無□. 以此爲門. 出生觀智成立

趣行之解

東涌西沒元無二法繁興大用. 起必全眞.

賢首品云. 或於東方入正定. 而於西方從定

出. 乃至如是入出遍十方. 是名菩薩三昧力.

淸□云. 菩薩寂用無涯三昧門. 於器世界業

用自在也. 旣曰三昧. 豈有二法也

去住都無我. 縱橫豈有他入浪穿雲都無

□□. 此頌去住者. 三際出入無□也. 縱橫者.

十方往來自在也. 由前八門我法二執都遣.

到此空色同如. 豈有他法於其間哉. 由是□

窮三際橫遍十方. 爲一味之圓通. 顯二法之

無我. 非情識之所測. 唯同道乃方知. 下云

寒山子撫掌拾德笑呵呵因何二老呵呵

笑. 不是同風人不知. 此頌斯二散聖. 不住那

邊混跡今時. 或笑或歌左右逢源. 別有深意

嶺上木人叫溪邊石女歌故國消息斷. 石

虎叫連宵. 此頌前八門情盡見除. 似木人石

女. 到此趣行解興如能叫能歌. 豈有情解於

其間哉

色空同一味笑殺杜禪和當局者迷. 傍觀

者□. 此頌空色無□□跡未亡. 無寄人前堪

悲堪笑. 達士可耳. 只如杜撰禪和笑箇甚□.

乃云. 我衲僧門下. 佛魔□掃光影齊亡. □有

少分相應. 肉更說色說空說一說異. 是好笑

下	欄

也

四泯絶無寄觀混然寂照寒宵永. 明暗圓

融未兆前. 義曰. 泯謂遮泯. 泯前八門情執. 絶

謂止絶. 經九門趣行之解也. 然則前門有空

可色有色可空. 今此門中二俱不立情執兩

亡. 令心絶待都無所寄. 以此爲門出生觀智

矣. 然初句當般若心經中色卽是空. 二句當

空卽是色. 三句當色不異空空不異色. 此句

當是諸法空相至無智亦無得. 顯法體離一

切相. 與此眞空理門. 齊大乘始敎

心若死陸口宜掛壁欲言言不及. 林下好

商量. 心者無寄觀心也. 到此聖凡情盡境智

俱冥. 如死陸遇煩惱薪而不能然. 豈可言思

而能到也. 觀中拂跡文云. 非言所及. 非解所

到. 令解心如陸. 不可以心思也. 非言所及. 使

辨口似壁. 不可以口議也

境空智亦寂不居明暗室. 賴坐正偏床. 此

頌妙絶能所對待. 正顯無寄也

照體露堂堂照體獨立. 物我冥一. 此訟觀

智孤朗般若獨存. 旣曰獨存. 心外無法. 法法

皆心. 下云

熱卽普天熱□時□地□靈光獨露處. 純

一更無雜. 此頌心境重重本覺性一. 可謂一

香一花稱性而遍周沙界. 一瞻一禮離相而

□對佛前. 所以僧問洞山. 寒暑到來如何□

避. 山云. 何不向無寒暑處去. 僧云. 如何是無

寒暑處. 山云. 寒時寒殺□梨. 熱時熱殺□梨.

雪竇云. 垂手還同萬□崖. 正偏何必要安排.

旣不安排信手拈來. 都明此意也